title: DELEGIRANA DIREKTIVA KOMISIJE (EU) .../ o izmjeni, u svrhu prilagodbe tehničkom i znanstvenom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za uporabu žive u nelinearnim trokrakim fosfornim žaruljama

text:
               OBRAZLOŽENJE

               1.KONTEKST DELEGIRANOG AKTA

               Ovom Delegiranom direktivom Komisije izmjenjuje se, u svrhu prilagodbe tehničkom i znanstvenom napretku, Prilog III. Direktivi 2011/65/EU Europskog parlamenta i Vijeća o ograničenju uporabe određenih opasnih tvari u električnoj i elektroničkoj opremi (preinačeno)
                  1
                (Direktiva RoHS). Izmjena se odnosi na izuzeće za posebne primjene koje sadržavaju živu u nelinearnim trokrakim fosfornim žaruljama.

               Direktivom RoHS ograničava se uporaba određenih opasnih tvari u električnoj i elektroničkoj opremi (EEO), kako je navedeno u članku 4. Trenutačno je u Prilogu II. Direktivi navedeno deset ograničenih tvari: olovo, živa, kadmij, šesterovalentni krom, polibromirani bifenili (PBB), polibromirani difenileteri (PBDE), di(2‑etilheksil) ftalat (DEHP), benzil butil ftalat (BBP), dibutil ftalat (DBP) i diizobutil ftalat (DIBP). U prilozima III. i IV. navode se materijali i komponente EEO-a za posebne primjene koje su izuzete iz ograničenja za tvari iz članka 4. stavka 1.

               Člankom 5. Direktive propisuje se prilagodba priloga III. i IV. znanstvenom i tehničkom napretku, što može obuhvaćati odobrenje, obnavljanje ili opoziv izuzeća. U skladu s člankom 5. stavkom 1. točkom (a), izuzeća treba uvrstiti u priloge III. i IV. samo ako se time ne narušava zaštita okoliša i zdravlja predviđena Uredbom (EZ) br. 1907/2006 (REACH)
                  2
                i samo ako ispunjavaju bilo koji od sljedećih uvjeta: i. eliminacija ili zamjena tvari putem izmjena u dizajnu ili materijalima ili komponentama za koje nije potreban ni jedan od materijala ili tvari navedenih u Prilogu II. nije izvediva iz znanstvenih ili tehničkih razloga, ii. pouzdanost zamjenskih tvari nije osigurana, iii. postoji vjerojatnost da ukupno negativno djelovanje na okoliš, zdravlje i sigurnost potrošača uzrokovano zamjenom prevlada ukupne koristi od te zamjene za okoliš, zdravlje i sigurnost potrošača.

               Pri donošenju odluka o izuzećima i njihovu trajanju u obzir se također moraju uzeti raspoloživost zamjenskih tvari i socioekonomski utjecaj zamjene. Pri donošenju odluka o trajanju izuzeća mora se uzeti u obzir svaki potencijalni učinak na inovacije. Kad je to relevantno, mora se uzeti u obzir ukupan učinak izuzeća tijekom cijelog životnog ciklusa proizvoda.

               Člankom 5. stavkom 1. točkom (a) propisuje se i da Komisija mora donijeti pojedinačne delegirane akte da bi se u popise u prilozima III. i IV. uvrstili materijali i komponente EEO-a za posebne primjene. U članku 5. stavku 3. i Prilogu V. opisuje se postupak za podnošenje zahtjeva povezanih s izuzećem.

               2.SAVJETOVANJA PRIJE DONOŠENJA AKTA

               Komisija je od gospodarskih subjekata primila zahtjeve
                  3
                za odobrenje ili obnavljanje izuzeća u skladu s člankom 5. stavkom 3. Direktive RoHS i Prilogom V. toj direktivi.

               Postojećim izuzećem 2(b)(3) iz Priloga III. dopušta se uporaba žive u nelinearnim trokrakim fosfornim žaruljama s promjerom cijevi > 17 mm (npr. T9): 15 mg.

               Komisija je 2015. primila dva zahtjeva za obnavljanje tog izuzeća. Podnositelji zahtjeva u biti su tvrdili da zamjenske tvari za primjene obuhvaćene tim izuzećem nisu dostupne
                  4
               . Jedan od zahtjeva ažuriran je u siječnju 2020. dodatnim informacijama, posebno kad je riječ o izvedivosti granične vrijednosti žive. U skladu sa zahtjevima Direktive RoHS (članak 5. stavak 5. drugi podstavak) izuzeće ostaje valjano sve dok Komisija ne donese odluku o zahtjevu za obnavljanje.

               Kako bi ocijenila zahtjev za obnavljanje tog izuzeća, Komisija je u lipnju 2015. pokrenula studiju
                  5
               , zaključenu 2016., radi provedbe potrebne tehničke i znanstvene procjene, uključujući osmotjedno internetsko savjetovanje s dionicima
                  6
               . Osim te studije, u kojoj su procijenjeni opsežni tehnički i znanstveni podaci i primljeni odgovori, kako je dokumentirano u izvješću o studiji, Komisija je 2019.
                  7
                provela ažuriranje studije iz 2016. usmjereno na socioekonomsku procjenu i dostupnost zamjenskih tvari povezanih s tim i drugim izuzećima. Objavljeno je završno izvješće o studiji
                  8
               , a dionici su obaviješteni.

               Komisija se na sastancima stručnjaka održanima 1. rujna 2016., 29. listopada 2018. i 21. listopada 2019. savjetovala sa stručnom skupinom država članica za delegirane akte u skladu s Direktivom RoHS kako bi prikupila stajališta država članica o predviđenom tijeku djelovanja u skladu sa zaključcima ocjenjivanja. Poduzela je sve potrebne postupovne korake u vezi s izuzećima od ograničenja tvari u skladu s člankom 5. stavcima od 3. do 7.
                  9
                Vijeće i Europski parlament obaviješteni su o svim aktivnostima.

               U završnoj popratnoj studiji istaknuto je sljedeće:

               ·zamjenske tvari dostupne su na razini sustava (svjetiljke sa svjetlećim diodama (LED)), ali raspon zamjenskih tvari na razini sastavnih dijelova (zamjenske LED žarulje) i njihovu kompatibilnost s postojećim uređajima tek treba provjeriti u smislu dimenzija i električne kompatibilnosti,

               ·potrebno je više vremena za razvoj dostatnih kompatibilnih alternativa, stoga se u studiji preporučuje obnavljanje izuzeća na maksimalno razdoblje od tri godine,

               ·međutim, smanjenje graničnih vrijednosti sadržaja žive već je tehnički moguće.

               Zaključno, u znanstvenim i tehničkim procjenama, uključujući savjetovanja s dionicima, detaljno je navedeno da su kriteriji za izuzeće i dalje ispunjeni za izuzeće 2(b)(3) jer pouzdane zamjenske tvari još nisu dostupne. Rezultati ocjenjivanja pokazali su i da se posebnim izuzećem ne bi narušila zaštita okoliša i zdravlja predviđena Uredbom REACH, u skladu s člankom 5. Direktive 2011/65/EU.

               U skladu sa Smjernicama za bolju regulativu nacrt delegirane direktive objavljen je na portalu za bolju regulativu na razdoblje od četiri tjedna tijekom kojeg se javnost mogla očitovati. U tom su razdoblju zaprimljene 23 primjedbe. Nacrt akta revidiran je i pojašnjen uzimajući u obzir neke primjedbe.

               3.PRAVNI ELEMENTI DELEGIRANOG AKTA

               Delegiranom direktivom obnavlja se izuzeće 2(b)(3) iz Priloga III. Direktivi 2011/65/EU za uporabu žive u određenim primjenama.

               U procjeni Komisije na temelju popratnih studija i savjetovanja zaključeno je da zahtjev za izuzeće ispunjava barem jedan kriterij iz članka 5. stavka 1. točke (a) Direktive RoHS kojim se opravdava produljenje izuzeća: zamjena žive pouzdanim zamjenskim tvarima u kategorijama žarulja na koje se odnosi to izuzeće trenutačno se ne može osigurati.

               Ukratko, uvjeti za izuzeće su ispunjeni i izuzeće 2(b)(3) treba obnoviti. U procjeni je zaključeno i da se ograničenje koncentracije žive u kategorijama žarulja obuhvaćenima tim izuzećem može smanjiti s 15 mg na 10 mg po žarulji.

               Datum isteka tog izuzeća utvrđen je u skladu s člankom 5. stavkom 2. prvim podstavkom. Kako je zaključeno ocjenjivanjem, stanje razvoja zamjenskih tvari opravdava obnavljanje izuzeća za još tri godine. Ne očekuje se da će razdoblje valjanosti izuzeća negativno utjecati na inovacije.

               Pravni instrument je delegirana direktiva, što je u skladu s ovlašćujućim pravnim aktom Direktivom 2011/65/EU, posebno s delegiranjem utvrđenim u njezinu članku 5. stavku 1. i članku 20.

               Cilj je Delegirane direktive doprinijeti zaštiti zdravlja ljudi i okoliša te uskladiti odredbe za funkcioniranje unutarnjeg tržišta u području električne i elektroničke opreme dopuštanjem uporabe inače zabranjenih tvari za posebne primjene u skladu s odredbama i pod uvjetima Direktive RoHS te postupkom za prilagodbu priloga III. i IV. znanstvenom i tehničkom napretku.

               Delegirana direktiva ne utječe na proračun EU-a.

               DELEGIRANA DIREKTIVA KOMISIJE (EU) .../…

               оd 13.12.2021.

               o izmjeni, u svrhu prilagodbe tehničkom i znanstvenom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za uporabu žive u nelinearnim trokrakim fosfornim žaruljama

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi
                  10
               , a posebno njezin članak 5. stavak 1. točku (a),

               budući da:

               (1)Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. To se ograničenje ne primjenjuje na određene izuzete primjene navedene u Prilogu III. toj direktivi.

               (2)Kategorije električne i elektroničke opreme na koje se primjenjuje Direktiva 2011/65/EU navedene su u Prilogu I. toj direktivi.

               (3)Živa je ograničena tvar navedena u Prilogu II. Direktivi 2011/65/EU.

               (4)Odlukom 2010/571/EU
                  11
                Komisija je, među ostalim, odobrila izuzeće za uporabu žive u nelinearnim trokrakim fosfornim žaruljama s promjerom cijevi > 17 mm (npr. T9) („izuzeće”), koje je trenutačno navedeno kao izuzeće 2(b)(3) u Prilogu III. Direktivi 2011/65/EU. Izuzeće je trebalo isteći 21. srpnja 2016., u skladu s člankom 5. stavkom 2. drugim podstavkom točkom (a) te direktive.

               (5)Živa se koristi u nelinearnim trokrakim fosfornim žaruljama za proizvodnju ultraljubičastog svjetla, koje se zatim pretvara u vidljivo svjetlo s pomoću fluorescentnog sloja na žarulji. Sastav tog sloja, koji sadržava živu, određuje boju svjetlosti i uzvrat boje.

               (6)Komisija je 19. prosinca 2014. i 15. siječnja 2015. primila dva zahtjeva za obnavljanje izuzeća („zahtjev za obnavljanje”), to jest u roku iz članka 5. stavka 5. Direktive 2011/65/EU, od kojih je jedan ažuriran dodatnim informacijama u siječnju 2020. U skladu s člankom 5. stavkom 5. Direktive 2011/65/EU izuzeće ostaje valjano do donošenja odluke o zahtjevu za obnavljanje.

               (7)U ocjenjivanju zahtjeva za obnavljanje, pri kojem su u obzir uzeti dostupnost zamjenskih tvari i socioekonomski učinak zamjene, zaključeno je da zamjena ili uklanjanje žive u predmetnim primjenama trenutačno nisu tehnički izvedivi. U tom je ocjenjivanju nadalje zaključeno da se ograničenje koncentracije žive u kategorijama žarulja obuhvaćenima tim izuzećem može smanjiti s 15 mg na 10 mg po žarulji. U skladu s člankom 5. stavkom 7. Direktive 2011/65/EU u okviru ocjenjivanja provedena su savjetovanja s dionicima. Primjedbe primljene tijekom tih savjetovanja objavljene su na posebnoj internetskoj stranici.

               (8)Izuzeće je u skladu s Uredbom (EZ) br. 1907/2006 Europskog parlamenta i Vijeća
                  12
                i stoga se njime ne narušava zaštita okoliša i zdravlja koja je njome predviđena.

               (9)Stoga je primjereno odobriti obnavljanje izuzeća, s revidiranim tekstom kojim se utvrđuje ograničeno područje primjene izuzeća, na razdoblje od tri godine, u skladu s člankom 5. stavkom 2. prvim podstavkom Direktive 2011/65/EU, radi prikupljanja dodatnih podataka o dostupnosti zamjenskih tvari za posebne vrste žarulja obuhvaćene tim izuzećem. U skladu s člankom 5. stavkom 6. Direktive 2011/65/EU, za trenutačno izuzeće 2(b)(3) trebalo bi utvrditi datum isteka od 12 mjeseci. Imajući na umu rezultate stalnih nastojanja da se pronađu pouzdane zamjene, razdoblje trajanja izuzeća ne bi trebalo negativno utjecati na inovacije.

               (10)Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

               Članak 1.

               Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

               Članak 2.

               1.Države članice najkasnije do [posljednjeg dana šestog mjeseca nakon datuma stupanja na snagu ove Direktive] donose i objavljuju zakone i druge propise koji su potrebni radi usklađivanja s ovom Direktivom. One Komisiji odmah dostavljaju tekst tih odredaba.

               One te odredbe primjenjuju od [posljednjeg dana šestog mjeseca nakon datuma stupanja na snagu ove Direktive + 1 dan].

               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               Članak 3.

               Ova Direktiva stupa na snagu dvadesetog dana od dana objave u Službenom listu Europske unije.

               Članak 4.

               Ova je Direktiva upućena državama članicama.

               Sastavljeno u Bruxellesu 13.12.2021.

                     Za Komisiju

                     Predsjednica
                     Ursula VON DER LEYEN

                     (1)

                        SL L 174, 1.7.2011., str. 88.

                     (2)

                        SL L 396, 30.12.2006., str. 1.

                     (3)

                        Popis je dostupan na:
                  https://ec.europa.eu/environment/topics/waste-and-recycling/rohs-directive/implementation-rohs-directive_hr
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_2_b__3-4_/Lighting_Europe/2b3_LE_RoHS_Exemption__Req_Final.pdf and https://rohs.exemptions.oeko.info/fileadmin/user_upload/RoHS_Pack_9/Exemption_2_b__3-4_/NARVA/01_02_a__2b3_4a.pdf.

                     (5)

                        Završno izvješće o studiji dostupno je na
                  https://op.europa.eu/hr/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Razdoblje savjetovanja: od 21. kolovoza 2015. do 16. listopada 2015.,
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (8)

                     https://ec.europa.eu/environment/topics/waste-and-recycling/rohs-directive/implementation-rohs-directive_hr
                     .

                     (9)

                        Popis potrebnih administrativnih koraka dostupan je na
                  internetskoj stranici Komisije
                  . U Međuinstitucijskom registru delegiranih akata na adresi
                  https://webgate.ec.europa.eu/regdel/#/home
                   može se vidjeti u kojoj se fazi postupka nalaze nacrti delegiranih akata.

                     (10)

                        SL L 174, 1.7.2011., str. 88.

                     (11)

                        Odluka Komisije 2010/571/EU od 24. rujna 2010. o izmjeni, u svrhu prilagodbe znanstvenom i tehničkom napretku, Priloga Direktivi 2002/95/EZ Europskog parlamenta i Vijeća u pogledu izuzeća za primjene koje sadržavaju olovo, živu, kadmij, šesterovalentni krom, polibromirane bifenile ili polibromirane difeniletere (SL L 251, 25.9.2010., str. 28.).

                     (12)

                        Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

    ---documentbreak---

               PRILOG

               U Prilogu III. Direktivi 2011/65/EU, unos 2(b)(3) zamjenjuje se sljedećim:

                        Izuzeće

                        Područje primjene i razdoblja primjenjivosti

                        „2(b)(3)

                        Nelinearne trokrake fosforne žarulje s promjerom cijevi > 17 mm (npr. T9): 15 mg

                        Istječe [Ured za publikacije: 12 mjeseci nakon objave Delegirane direktive u Službenom listu]; 10 mg dopušteno je koristiti po žarulji od [Ured za publikacije: 12 mjeseci + jedan dan nakon objave Delegirane direktive u Službenom listu] do [Ured za publikacije: tri godine nakon objave Delegirane direktive u Službenom listu]”


title: DELEGIRANA DIREKTIVA KOMISIJE (EU) .../ o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za uporabu žive u fluorescentnim žaruljama s hladnim katodama i fluorescentnim žaruljama s vanjskom elektrodom za posebne primjene

text:
               OBRAZLOŽENJE

               1.KONTEKST DELEGIRANOG AKTA

               Ovom Delegiranom direktivom Komisije izmjenjuje se, u svrhu prilagodbe tehničkom i znanstvenom napretku, Prilog III. Direktivi 2011/65/EU Europskog parlamenta i Vijeća o ograničenju uporabe određenih opasnih tvari u električnoj i elektroničkoj opremi (preinačeno)
                  1
                (Direktiva RoHS). Izmjena se odnosi na izuzeće za određene primjene koje sadržavaju živu u fluorescentnim žaruljama s hladnim katodama (CCFL) i fluorescentnim žaruljama s vanjskom elektrodom (EEFL) za posebne primjene.

               Člankom 4. Direktive RoHS ograničava se uporaba određenih opasnih tvari u električnoj i elektroničkoj opremi (EEO). Ograničenja se trenutačno primjenjuju na deset tvari, koje su navedene u Prilogu II. Direktivi: olovo, živa, kadmij, šesterovalentni krom, polibromirani bifenili (PBB), polibromirani difenileteri (PBDE), di(2‑etilheksil) ftalat (DEHP), benzil butil ftalat (BBP), dibutil ftalat (DBP) i diizobutil ftalat (DIBP). U prilozima III. i IV. navode se materijali i komponente EEO-a za posebne primjene koje su izuzete iz ograničenja za tvari iz članka 4. stavka 1.

               Člankom 5. Direktive propisuje se prilagodba priloga III. i IV. znanstvenom i tehničkom napretku, što može obuhvaćati odobrenje, obnavljanje i opoziv izuzeća. U skladu s člankom 5. stavkom 1. točkom (a), izuzeća treba uvrstiti u priloge III. i IV. samo ako se time ne narušava zaštita okoliša i zdravlja predviđena Uredbom (EZ) br. 1907/2006 (REACH)
                  2
                i samo ako ispunjavaju bilo koji od sljedećih uvjeta: i. eliminacija ili zamjena tvari putem izmjena u dizajnu ili materijalima ili komponentama za koje nije potreban ni jedan od materijala ili tvari navedenih u Prilogu II. nije izvediva iz znanstvenih ili tehničkih razloga, ii. pouzdanost zamjenskih tvari nije osigurana, iii. postoji vjerojatnost da ukupno negativno djelovanje na okoliš, zdravlje i sigurnost potrošača uzrokovano zamjenom prevlada ukupne koristi od te zamjene za okoliš, zdravlje i sigurnost potrošača.

               Pri donošenju odluka o izuzećima i njihovu trajanju u obzir se uzimaju dostupnost zamjena i njihov socioekonomski učinak. Pri donošenju odluka o njihovu trajanju treba se uzeti u obzir svaki potencijalni učinak na inovacije. Prema potrebi, mora se uzeti u obzir ukupan učinak izuzeća tijekom cijelog životnog ciklusa proizvoda.

               Člankom 5. stavkom 1. točkom (a) Direktive, od Komisije se zahtijeva da putem pojedinačnih delegiranih akata u priloge III. i IV. uvrsti materijale i komponente EEO-a za posebne primjene. U članku 5. stavku 3. i Prilogu V. utvrđen je postupak za podnošenje zahtjeva povezanih s izuzećem.

               2.SAVJETOVANJA PRIJE DONOŠENJA AKTA

               Komisija od gospodarskih subjekata prima zahtjeve
                  3
                za odobrenje ili obnavljanje izuzeća u skladu s člankom 5. stavkom 3. Direktive RoHS i Prilogom V. toj direktivi.

               Trenutačnim izuzećem 3 od (a) do (c) iz Priloga III. dopušta se uporaba žive u fluorescentnim žaruljama s hladnim katodama i fluorescentnim žaruljama s vanjskom elektrodom (CCFL i EEFL) za posebne primjene, koja (po žarulji) ne premašuje: 3(a) kratke (≤ 500 mm): 3,5 mg, 3(b) srednje duge (> 500 mm i ≤ 1 500 mm): 5 mg, 3(c) duge (> 1 500 mm):13 mg.

               Komisija je primila jedan zahtjev za obnavljanje tog izuzeća 15. siječnja 2015. Podnositelji zahtjeva u biti su tvrdili da za primjene obuhvaćene tim izuzećem, koje imaju iznimno dug djelotvorni životni vijek i koje mogu zamijeniti samo proizvođači i stručnjaci, zamjenske tvari nisu dostupne
                  4
               . Dodatni zahtjev za obnavljanje, koji su podnijeli isti podnositelji, zaprimljen je u siječnju 2020. U skladu sa zahtjevima Direktive RoHS (članak 5. stavak 5. drugi podstavak) izuzeće ostaje valjano sve dok Komisija ne donese odluku o zahtjevu za obnavljanje.

               Kako bi ocijenila zahtjev za obnavljanje tog izuzeća, Komisija je u lipnju 2015. pokrenula studiju
                  5
               , zaključenu 2016., radi provedbe potrebne tehničke i znanstvene procjene, uključujući osmotjedno internetsko savjetovanje s dionicima
                  6
               . Osim te studije, u kojoj su procijenjeni opsežni tehnički i znanstveni podaci i primljeni odgovori, kako je dokumentirano u izvješću o studiji, Komisija je provela dvije dopunske studije/ažuriranja, uz sudjelovanje dionika. Studija objavljena 2019.
                  7
                bila je usmjerena na socioekonomsku procjenu i dostupnost zamjenskih tvari, a ažuriranje na temelju najnovijih brojki i modela provedeno je 2020.
                  8
                Objavljena su završna izvješća o studiji i ažuriranju socioekonomske procjene
                  9
               , a dionici su obaviješteni.

               Komisija se na sastancima stručnjaka održanima 1. rujna 2016., 29. listopada 2018. i 21. listopada 2019. savjetovala sa stručnom skupinom država članica za delegirane akte u skladu s Direktivom RoHS kako bi prikupila stajališta država članica o predviđenom tijeku djelovanja u skladu sa zaključcima ocjenjivanja. Poduzela je sve potrebne postupovne korake u vezi s izuzećima od ograničenja tvari u skladu s člankom 5. stavcima od 3. do 7.
                  10
                Vijeće i Europski parlament obaviješteni su o svim aktivnostima.

               U završnoj popratnoj studiji istaknuto je da su zamjenske tvari, koje ne sadržavaju živu, u obliku svjetlećih dioda (LED) dostupne i da se upotrebljavaju kao izvori svjetlosti u novoj opremi koja dolazi na tržište. Međutim, zaključeno je da nije moguće upotrebljavati LED žarulje kao zamjene u popravcima EEO-a koji su izvorno dizajnirani s izvorima svjetlosti CCFL/EEFL. Stoga bi izuzeće trebalo obnoviti za te primjene.

               Zaključno, u znanstvenim i tehničkim procjenama, uključujući savjetovanja s dionicima, utvrđeno je sljedeće:

               –kriteriji za izuzeće i dalje su ispunjeni za izuzeće 3 od (a) do (c) jer nije moguće upotrebljavati LED žarulje kao zamjene u popravcima EEO-a koji su izvorno dizajnirani s izvorima svjetlosti CCFL/EEFL, i

               –zbog vrlo dugog životnog vijeka izvora svjetlosti CCFL/EEFL opravdano je obnavljanje izuzeća na dodatne tri godine.

               Ocjenjivanje je pokazalo i da se obnavljanjem ne bi narušila zaštita okoliša i zdravlja predviđena Uredbom REACH (u skladu s člankom 5. Direktive).

               U skladu sa Smjernicama za bolju regulativu nacrt delegirane direktive objavljen je na portalu za bolju regulativu na razdoblje od četiri tjedna tijekom kojeg se javnost mogla očitovati. Tijekom savjetovanja o nacrtu akta zaprimljeno je 10 primjedaba. Tekst izuzeća pojašnjen je na temelju primjedaba građana.  Nacrt akta dodatno je revidiran kako bi se utvrdilo razdoblje valjanosti od tri umjesto pet godina jer je tijekom savjetovanja dostavljena informacija o tome da se poboljšala dostupnost zamjenskih tvari u posljednjih nekoliko godina od procjene iz 2016. Štoviše, razdoblje valjanosti od tri godine u skladu je s datumom isteka sličnog izuzeća 35. iz Priloga IV. Direktivi RoHS koje se također odnosi na hladnokatodne fluorescentne cijevi. Razdoblje valjanosti od tri godine nadalje je u skladu sa zahtjevima za ekološki dizajn jer mnoge žarulje, koje su obuhvaćene tim izuzećem na temelju Direktive RoHS, od rujna 2021. neće biti u skladu sa zahtjevima utvrđenima u uredbama o ekološkom dizajnu 2019/2020
                  11
                i 2019/2021
                  12
               .

               3.PRAVNI ELEMENTI DELEGIRANOG AKTA

               Delegiranom direktivom obnavlja se izuzeće 3 od (a) do (c) iz Priloga III. Direktivi RoHS, za uporabu žive u određenim primjenama.

               U procjeni Komisije na temelju popratnih studija i savjetovanja zaključeno je da zahtjev za izuzeće ispunjava barem jedan kriterij iz članka 5. stavka 1. točke (a) Direktive RoHS, što opravdava produljenje izuzeća: živa se ne može pouzdano zamijeniti u kategorijama žarulja obuhvaćenima tim izuzećem.

               Ukratko, uvjeti za izuzeće su ispunjeni i izuzeće 3 unose od (a) do (c) treba obnoviti.

               Datumi isteka izuzeća utvrđeni su u skladu s člankom 5. stavkom 2. prvim podstavkom. U ocjenjivanju je zaključeno da stanje razvoja zamjenskih tvari opravdava obnavljanje na razdoblje od tri godine. Ne očekuju se negativni učinci na inovacije.

               Kako je propisano Direktivom 2011/65/EU te posebno kako bi se ispunili zahtjevi utvrđeni u njezinu članku 5. stavku 1. točki (a), pravni instrument je delegirana direktiva.

               Cilj je Delegirane direktive doprinijeti zaštiti zdravlja ljudi i okoliša te uskladiti odredbe za funkcioniranje unutarnjeg tržišta u području električne i elektroničke opreme dopuštanjem uporabe inače zabranjenih tvari za posebne primjene u skladu s odredbama i pod uvjetima Direktive RoHS te postupkom utvrđenim tom direktivom za prilagodbu priloga III. i IV. znanstvenom i tehničkom napretku.

               Delegirana direktiva ne utječe na proračun EU-a.

               DELEGIRANA DIREKTIVA KOMISIJE (EU) .../…

               оd 13.12.2021.

               o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za uporabu žive u fluorescentnim žaruljama s hladnim katodama i fluorescentnim žaruljama s vanjskom elektrodom za posebne primjene

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi
                  13
               , a posebno njezin članak 5. stavak 1. točku (a),

               budući da:

               (1)Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. To se ograničenje ne primjenjuje na određene izuzete primjene navedene u Prilogu III. toj direktivi.

               (2)Kategorije električne i elektroničke opreme na koje se primjenjuje Direktiva 2011/65/EU navedene su u Prilogu I. toj direktivi.

               (3)Živa je ograničena tvar navedena u Prilogu II. Direktivi 2011/65/EU.

               (4)Odlukom 2010/571/EU
                  14
                Komisija je, među ostalim, odobrila izuzeće za uporabu žive u fluorescentnim žaruljama s hladnim katodama i fluorescentnim žaruljama s vanjskom elektrodom (CCFL i EEFL) za posebne primjene („izuzeće”), koje je trenutačno navedeno kao izuzeće 3(a), 3(b) i 3(c) u Prilogu III. Direktivi 2011/65/EU. Izuzeće je trebalo isteći 21. srpnja 2016., u skladu s člankom 5. stavkom 2. drugim podstavkom točkom (a) te direktive.

               (5)Izuzećem je obuhvaćena heterogena skupina žarulja različitih oblika, tehnologija, primjena i namjena. Živa se koristi u cijevi za pražnjenje, koja je ključna za pretvaranje električne energije u svjetlost.

               (6)Komisija je 15. siječnja 2015. primila zahtjev za obnavljanje izuzeća („zahtjev za obnavljanje”), to jest u roku iz članka 5. stavka 5. Direktive 2011/65/EU, nakon čega je u siječnju 2020. uslijedio dodatni zahtjev za obnavljanje koji je podnio isti podnositelj. U skladu s člankom 5. stavkom 5. Direktive 2011/65/EU izuzeće ostaje valjano do donošenja odluke o zahtjevu za obnavljanje.

               (7)U ocjenjivanju zahtjeva za obnavljanje, pri kojem su u obzir uzeti dostupnost zamjenskih tvari i socioekonomski učinak zamjene, zaključeno je da zamjena ili uklanjanje žive u predmetnim primjenama trenutačno nisu tehnički izvedivi. Međutim, u tom je ocjenjivanju istaknuto da su zamjenske tvari, koje ne sadržavaju živu, u obliku žarulja sa svjetlećim diodama (LED) dostupne i da se upotrebljavaju kao izvori svjetlosti u novoj opremi koja dolazi na tržište. U skladu s člankom 5. stavkom 7. Direktive 2011/65/EU u okviru ocjenjivanja provedena su savjetovanja s dionicima. Primjedbe primljene tijekom tih savjetovanja objavljene su na posebnoj internetskoj stranici.

               (8)Izuzeće je u skladu s Uredbom (EZ) br. 1907/2006 Europskog parlamenta i Vijeća
                  15
                i stoga se njime ne narušava zaštita okoliša i zdravlja koja je njome predviđena.

               (9)Iako su CCFL i EEFL u mnogim primjenama zamijenjeni zamjenama koje ne sadržavaju živu, za neke primjene i dalje su potrebne takve žarulje kako bi se osigurala funkcionalnost i izbjeglo preuranjeno stvaranje električnog i elektroničkog otpada.

               (10)Stoga je primjereno odobriti obnavljanje izuzeća na razdoblje od tri godine, u skladu s člankom 5. stavkom 2. prvim podstavkom Direktive 2011/65/EU, samo za one žarulje koje se upotrebljavaju u električnoj i elektroničkoj opremi koja je stavljena na tržište prije donošenja ove Direktive. U skladu s člankom 5. stavkom 2. prvim podstavkom Direktive 2011/65/EU nije vjerojatno da će trajanje izuzeća negativno utjecati na inovacije.

               (11)Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

               Članak 1.

               Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

               Članak 2.

               1.Države članice najkasnije do [posljednjeg dana šestog mjeseca nakon datuma stupanja na snagu ove Direktive] donose i objavljuju zakone i druge propise koji su potrebni radi usklađivanja s ovom Direktivom. One Komisiji odmah dostavljaju tekst tih odredaba.

               One te odredbe primjenjuju od [posljednjeg dana šestog mjeseca nakon datuma stupanja na snagu ove Direktive + 1 dan].

               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               Članak 3.

               Ova Direktiva stupa na snagu dvadesetog dana od dana objave u Službenom listu Europske unije.

               Članak 4.

               Ova je Direktiva upućena državama članicama.

               Sastavljeno u Bruxellesu 13.12.2021.

                     Za Komisiju

                     Predsjednica
                     Ursula VON DER LEYEN

                     (1)

                        Direktiva 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi (SL L 174, 1.7.2011., str. 88.).

                     (2)

                        SL L 396, 30.12.2006., str. 1.

                     (3)

                  https://ec.europa.eu/environment/topics/waste-and-recycling/rohs-directive/implementation-rohs-directive_hr
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_3__ac_/
                     3a_3b_3c_LE_RoHS_Exemption_Req__Final.pdf

                     (5)

                        Završno izvješće o studiji dostupno je na:
                  https://op.europa.eu/hr/publication-detail/-/publication/a3fdcc8c-4273-11e6-af30-01aa75ed71a1

                     (6)

                        Razdoblje savjetovanja: od 21. kolovoza do 16. listopada 2015.;
                  https://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , s početkom na stranici br. 92.

                     (9)

                     https://ec.europa.eu/environment/topics/waste-and-recycling/rohs-directive/implementation-rohs-directive_hr
                     .

                     (10)

                        Popis potrebnih administrativnih koraka dostupan je na
                  internetskoj stranici Komisije
                  . U Međuinstitucijskom registru delegiranih akata na adresi
                  https://webgate.ec.europa.eu/regdel/#/home
                   može se vidjeti u kojoj se fazi postupka nalaze nacrti delegiranih akata.

                     (11)

                        Uredba Komisije (EU) 2019/2020 od 1. listopada 2019. o utvrđivanju zahtjeva za ekološki dizajn za izvore svjetlosti i zasebne predspojne naprave (SL L 315, 5.12.2019., str. 209.–240.).

                     (12)

                        Uredba Komisije (EU) 2019/2021 od 1. listopada 2019. o utvrđivanju zahtjeva za ekološki dizajn elektroničkih zaslona (SL L 315, 5.12.2019., str. 241.–266.).

                     (13)

                        SL L 174, 1.7.2011., str. 88.

                     (14)

                        Odluka Komisije 2010/571/EU od 24. rujna 2010. o izmjeni, u svrhu prilagodbe znanstvenom i tehničkom napretku, Priloga Direktivi 2002/95/EZ Europskog parlamenta i Vijeća u pogledu izuzeća za primjene koje sadržavaju olovo, živu, kadmij, šesterovalentni krom, polibromirane bifenile ili polibromirane difeniletere (SL L 251, 25.9.2010., str. 28.).

                     (15)

                        Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

    ---documentbreak---

               PRILOG

               U Prilogu III. Direktivi 2011/65/EU unosi 3, 3(a), 3(b) i 3(c) zamjenjuju se sljedećim:

                        Izuzeće

                        Područje primjene i razdoblja primjenjivosti

                        „3

                        Živa u fluorescentnim žaruljama s hladnim katodama i fluorescentnim žaruljama s vanjskom elektrodom (CCFL i EEFL) za posebne primjene u EEO-u stavljenom na tržište prije [Ured za publikacije: datum objave Delegirane direktive u Službenom listu], koja (po žarulji) ne premašuje::

                        3(a)

                        Kratke (≤ 500 mm): 3,5 mg

                        Istječe [Ured za publikacije: tri godine nakon objave Delegirane direktive u Službenom listu]

                        3(b)

                        Srednje duge (> 500 mm i ≤ 1 500 mm): 5 mg

                        Istječe [Ured za publikacije: tri godine nakon objave Delegirane direktive u Službenom listu]

                        3(c)

                        Duge (> 1 500 mm): 13 mg

                        Istječe [Ured za publikacije: tri godine nakon objave Delegirane direktive u Službenom listu]”


title: DELEGIRANA DIREKTIVA KOMISIJE (EU) .../ o izmjeni, u svrhu prilagodbe tehničkom i znanstvenom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za uporabu žive u (kompaktnim) fluorescentnim žaruljama s jednim podnoškom, za opće primjene osvjetljenja < 30 W, sa životnim vijekom jednakim ili duljim od 20 000 h

text:
               OBRAZLOŽENJE

               1.KONTEKST DELEGIRANOG AKTA

               Ovom Delegiranom direktivom Komisije izmjenjuje se, u svrhu prilagodbe tehničkom i znanstvenom napretku, Prilog III. Direktivi 2011/65/EU Europskog parlamenta i Vijeća o ograničenju uporabe određenih opasnih tvari u električnoj i elektroničkoj opremi (preinačeno)
                  1
                (Direktiva RoHS). Izmjena se odnosi na izuzeće za određene primjene koje sadržavaju živu u (kompaktnim) fluorescentnim žaruljama s jednim podnoškom, za opće primjene osvjetljenja < 30 W, sa životnim vijekom jednakim ili duljim od 20 000 h.

               Direktivom RoHS ograničava se uporaba određenih opasnih tvari u električnoj i elektroničkoj opremi (EEO), kako je navedeno u članku 4. Trenutačno je u Prilogu II. Direktivi navedeno deset ograničenih tvari: olovo, živa, kadmij, šesterovalentni krom, polibromirani bifenili (PBB), polibromirani difenileteri (PBDE), di(2‑etilheksil) ftalat (DEHP), benzil butil ftalat (BBP), dibutil ftalat (DBP) i diizobutil ftalat (DIBP). U prilozima III. i IV. navode se materijali i komponente EEO-a za posebne primjene koje su izuzete iz ograničenja za tvari iz članka 4. stavka 1.

               Člankom 5. Direktive propisuje se prilagodba priloga III. i IV. znanstvenom i tehničkom napretku, što može obuhvaćati odobrenje, obnavljanje ili opoziv izuzeća. U skladu s člankom 5. stavkom 1. točkom (a) izuzeća treba uvrstiti u priloge III. i IV. samo ako se tim uvrštavanjem ne narušava zaštita okoliša i zdravlja predviđena Uredbom (EZ) br. 1907/2006 (REACH)
                  2
                i ako je ispunjen bilo koji od sljedećih uvjeta: i. eliminacija ili zamjena tvari putem izmjena u dizajnu ili materijalima ili komponentama za koje nije potreban ni jedan od materijala ili tvari navedenih u Prilogu II. nije izvediva iz znanstvenih ili tehničkih razloga, ii. pouzdanost zamjenskih tvari nije osigurana, iii. postoji vjerojatnost da ukupno negativno djelovanje na okoliš, zdravlje i sigurnost potrošača uzrokovano zamjenom prevlada ukupne koristi od te zamjene za okoliš, zdravlje i sigurnost potrošača.

               Pri donošenju odluka o izuzećima i njihovu trajanju u obzir se također moraju uzeti raspoloživost zamjenskih tvari i socioekonomski utjecaj zamjene. Pri donošenju odluka o trajanju izuzeća mora se uzeti u obzir svaki potencijalni učinak na inovacije. Kad je to relevantno, mora se uzeti u obzir ukupan učinak izuzeća tijekom cijelog životnog ciklusa proizvoda.

               Člankom 5. stavkom 1. propisuje se i da Komisija mora donijeti pojedinačne delegirane akte da bi se u popise u prilozima III. i IV. uvrstili ili, prema potrebi, izbrisali materijali i komponente EEO-a za posebne primjene. U članku 5. stavku 3. i Prilogu V. opisuje se postupak za podnošenje zahtjeva povezanih s izuzećem.

               2.SAVJETOVANJA PRIJE DONOŠENJA AKTA

               Komisija od gospodarskih subjekata prima
                  3
                zahtjeve za odobrenje ili obnavljanje izuzeća u skladu s člankom 5. stavkom 3. Direktive RoHS i Prilogom V. toj direktivi.

               Postojećim izuzećem 1(g) iz Priloga III. dopušta se uporaba žive u (kompaktnim) fluorescentnim žaruljama s jednim podnoškom koja ne premašuje sljedeće vrijednosti (po plinom punjenoj cijevi):

               1(g) Za opće primjene osvjetljenja < 30 W, sa životnim vijekom jednakim ili duljim od 20 000 h: 3,5 mg.

               Komisija je primila jedan zahtjev za obnavljanje tog izuzeća 28. lipnja 2016., koji je isti podnositelj zahtjeva 17. siječnja 2020. obnovio dodatnim informacijama. Podnositelj zahtjeva u biti je tvrdio da zamjenske tvari koje ne sadržavaju živu nisu dostupne
                  4
               . U skladu sa zahtjevima Direktive RoHS (članak 5. stavak 5. drugi podstavak) izuzeće ostaje valjano sve dok Komisija ne donese odluku o zahtjevu za obnavljanje.

               Kako bi ocijenila zahtjev za obnavljanje tog izuzeća, Komisija je u lipnju 2017. pokrenula studiju
                  5
               , zaključenu 2018., radi provedbe potrebne tehničke i znanstvene procjene, uključujući osmotjedno internetsko savjetovanje s dionicima. Tijekom savjetovanja primljen je jedan odgovor, nakon čega su uslijedile razmjene dokumentirane u izvješću o studiji. Studija je sadržavala opsežne informacije o dostupnosti zamjenskih tvari, uključujući procjene za 2020.

               Komisija se na sastanku stručnjaka 29. listopada 2018. savjetovala sa stručnom skupinom država članica za delegirane akte u skladu s Direktivom RoHS te je primila njihova stajališta o predloženom tijeku djelovanja. Poduzela je sve potrebne postupovne korake u vezi s izuzećima od ograničenja tvari u skladu s člankom 5. stavcima od 3. do 7.
                  6
                Vijeće i Europski parlament obaviješteni su o svim aktivnostima.

               U popratnoj studiji istaknuto je sljedeće:

               ·pouzdane alternative sa svjetlećim diodama (LED) koje ne sadržavaju živu dostupne su za kategorije žarulja obuhvaćene tim izuzećem,

               ·podaci pokazuju da bi se, kad je riječ o utjecaju na okoliš, zdravlje i sigurnost potrošača, zamjenom spriječilo stavljanje na tržište žive sadržane u primjenama, uz istodobno smanjenje potrošnje energije za osvjetljenje,

               ·kad je riječ o socioekonomskim učincima zamjene, očekuje se da će procijenjeni troškovi samo nastati ranije u usporedbi s troškovima koji se očekuju od prirodnog postupnog ukidanja koje je već u tijeku te da se ne bi trebali smatrati dodatnim troškovima nastalima zbog prisilnog postupnog ukidanja.

               Zaključno, u znanstvenim i tehničkim procjenama, uključujući savjetovanja s dionicima, navedeno je da nije ispunjen nijedan kriterij za izuzeće kad je riječ o izuzeću 1(g).

               U skladu sa Smjernicama za bolju regulativu nacrt delegirane direktive objavljen je na portalu za bolju regulativu na razdoblje od četiri tjedna tijekom kojeg se javnost mogla očitovati. Tijekom savjetovanja o nacrtu akta zaprimljeno je 13 primjedaba građana. Primjedbe su uzete u obzir, ali procijenjeno je da nije potrebno izmijeniti nacrt.

               3.PRAVNI ELEMENTI DELEGIRANOG AKTA

               Delegiranom direktivom opoziva se izuzeće 1(g) iz Priloga III. Direktivi 2011/65/EU za uporabu žive u posebnim primjenama.

               U Komisijinoj procjeni zahtjeva za izuzeće, na temelju popratnih studija i savjetovanja, zaključeno je da zahtjev za izuzeće ne ispunjava nijedan kriterij iz članka 5. stavka 1. točke (a) kojim se opravdava daljnje produljenje izuzeća. Zamjena žive pouzdanim zamjenskim tvarima u kategorijama žarulja na koje se to izuzeće odnosi znanstveno je i tehnički izvediva, a postoje dokazi da ukupni učinak zamjene, kad je riječ o djelovanju na aspekte okoliša, zdravlja i sigurnosti potrošača, jasno nadmašuje bilo kakav negativan učinak.

               Ukratko, uvjeti za odobravanje izuzeća više nisu ispunjeni, a izuzeće 1(g) treba izbrisati u skladu s člankom 5. stavkom 1. točkom (b).

               Datum isteka tog izuzeća utvrđuje se u skladu s člankom 5. stavkom 6. Direktive RoHS prema kojem, u slučaju opoziva izuzeća, ono prestaje vrijediti najranije 12 mjeseci, a najkasnije 18 mjeseci nakon datuma te odluke.

               Pri utvrđivanju datuma isteka treba uzeti u obzir da mali udio vrsta žarulja
                  7
                obuhvaćenih tim izuzećem podliježe kriterijima utvrđenima u Prilogu II. Uredbi Komisije (EU) 2019/2020 o utvrđivanju zahtjeva za ekološki dizajn za izvore svjetlosti i zasebne predspojne naprave, koji se primjenjuju od 1. rujna 2021. Obveza ispunjavanja tih zahtjeva dovest će do toga da se predmetne žarulje neće stavljati na tržište nakon tog datuma. To je u skladu i s procjenom Komisije na temelju Direktive RoHS, uključujući socioekonomsku analizu, u kojoj je zaključeno da su dovoljno pouzdane zamjenske tvari koje ne sadržavaju živu već široko dostupne za vrste žarulja obuhvaćene izuzećem te da je zamjena žive u tim žaruljama znanstveno i tehnički izvediva. Međutim, kad je riječ o izuzeću kao cjelini u okviru Direktive RoHS, treba uzeti u obzir da na veliku većinu žarulja obuhvaćenih tim izuzećem, odnosno na kompaktne fluorescentne žarulje bez integrirane predspojne naprave, ne utječu kriteriji iz prethodno navedene Uredbe o ekološkom dizajnu. Stoga maksimalno moguće razdoblje valjanosti isteka od 18 mjeseci nakon donošenja odluke, treba odrediti s obzirom na posebnu situaciju za taj pretežni udio žarulja na koji se primjenjuje izuzeće jer je potrebno uzeti u obzir okolnosti koje se odnose na te žarulje, a i potrebno je kako bi se izbjegli nepotrebno visoki socioekonomski troškovi za sudionike na tržištu povezani sa zamjenom, posebno u pogledu žarulja čija je zamjena složenija.

               U skladu s ovlašćujućim aktom, Direktivom 2011/65/EU, posebno s delegiranjem utvrđenim u njezinu članku 5. stavku 1. i članku 20., pravni instrument je delegirana direktiva.

               Cilj je Delegirane direktive doprinijeti zaštiti zdravlja ljudi i okoliša te uskladiti odredbe za funkcioniranje unutarnjeg tržišta u području električne i elektroničke opreme opozivom izuzeća odobrenog za uporabu inače zabranjenih tvari za posebne primjene u skladu s odredbama i pod uvjetima Direktive RoHS te utvrđenim postupkom za prilagodbu priloga III. i IV. znanstvenom i tehničkom napretku.

               Delegirana direktiva ne utječe na proračun EU-a.

               DELEGIRANA DIREKTIVA KOMISIJE (EU) .../…

               оd 13.12.2021.

               o izmjeni, u svrhu prilagodbe tehničkom i znanstvenom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za uporabu žive u (kompaktnim) fluorescentnim žaruljama s jednim podnoškom, za opće primjene osvjetljenja < 30 W, sa životnim vijekom jednakim ili duljim od 20 000 h

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi
                  8
               , a posebno njezin članak 5. stavak 1. točku (b),

               budući da:

               (1)Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. To se ograničenje ne primjenjuje na izuzete primjene navedene u Prilogu III. Direktivi.

               (2)Kategorije električne i elektroničke opreme na koje se primjenjuje Direktiva 2011/65/EU navedene su u Prilogu I. toj direktivi.

               (3)Živa je ograničena tvar navedena u Prilogu II. Direktivi 2011/65/EU.

               (4)Komisija je Delegiranom direktivom 2014/14/EU
                  9
                odobrila izuzeće za uporabu žive, s najvećim dopuštenim sadržajem od 3,5 mg, u (kompaktnim) fluorescentnim žaruljama s jednim podnoškom, za opće primjene osvjetljenja < 30 W, sa životnim vijekom jednakim ili duljim od 20 000 h („izuzeće”), koje je trenutačno navedeno kao izuzeće 1(g) u Prilogu III. Direktivi 2011/65/EU. Izuzeće je trebalo isteći 31. prosinca 2017., u skladu s Prilogom III. Direktivi 2014/14/EU.

               (5)Živa se koristi u (kompaktnim) fluorescentnim žaruljama s jednim podnoškom za proizvodnju ultraljubičastog svjetla, koje se zatim pretvara u vidljivo svjetlo s pomoću fluorescentnog sloja na žarulji.

               (6)Komisija je 28. lipnja 2016. primila zahtjev za obnavljanje izuzeća („zahtjev za obnavljanje”), to jest u roku iz članka 5. stavka 5. Direktive 2011/65/EU, koji je ažuriran obnovljenim zahtjevom 17. siječnja 2020. U skladu s člankom 5. stavkom 5. Direktive 2011/65/EU izuzeće ostaje valjano do donošenja odluke o zahtjevu za obnavljanje.

               (7)U ocjenjivanju zahtjeva za obnavljanje, pri kojem su u obzir uzeti dostupnost zamjenskih tvari i socioekonomski učinak zamjene, zaključeno je da su dovoljno pouzdane zamjenske tvari koje ne sadržavaju živu dostupne za vrste žarulja obuhvaćene izuzećem te da je zamjena znanstveno i tehnički izvediva. Nadalje, u tom je ocjenjivanju zaključeno da će koristi od zamjene jasno nadmašiti bilo kakav negativan učinak. U skladu s člankom 5. stavkom 7. Direktive 2011/65/EU u okviru ocjenjivanja provedena su savjetovanja s dionicima. Primjedbe primljene tijekom tih savjetovanja objavljene su na posebnoj internetskoj stranici.

               (8)Budući da uvjeti iz članka 5. stavka 1. točke (a) Direktive 2011/65/EU više nisu ispunjeni, izuzeće bi trebalo biti opozvano.

               (9)U skladu s člankom 5. stavkom 6. Direktive 2011/65/EU trebalo bi utvrditi datum isteka tog izuzeća. Iako mali udio vrsta žarulja
                  10
                obuhvaćenih tim izuzećem podliježe kriterijima za ekološki dizajn utvrđenima u Prilogu II. Uredbi Komisije (EU) 2019/2020
                  11
               , koji se primjenjuju od 1. rujna 2021., te se stoga više neće stavljati na tržište, kriteriji iz prethodno navedene Uredbe o ekološkom dizajnu ne utječu na veliku većinu žarulja obuhvaćenih trenutačnim izuzećem. Stoga bi trebalo utvrditi maksimalni mogući datum isteka od 18 mjeseci nakon donošenja odluke s obzirom na cijeli unos o izuzeću kako bi se izbjegli nepotrebno visoki socioekonomski troškovi za sudionike na tržištu izravno povezani sa zamjenom spomenute kategorije.

               (10)Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

               Članak 1.

               Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

               Članak 2.

               1.Države članice najkasnije do [posljednjeg dana šestog mjeseca nakon datuma stupanja na snagu ove Direktive] donose i objavljuju zakone i druge propise koji su potrebni radi usklađivanja s ovom Direktivom. One Komisiji odmah dostavljaju tekst tih odredaba.

               One te odredbe primjenjuju od [posljednjeg dana šestog mjeseca nakon datuma stupanja na snagu ove Direktive + 1 dan].

               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               Članak 3.

               Ova Direktiva stupa na snagu dvadesetog dana od dana objave u Službenom listu Europske unije.

               Članak 4.

               Ova je Direktiva upućena državama članicama.

               Sastavljeno u Bruxellesu 13.12.2021.

                     Za Komisiju

                     Predsjednica
                     Ursula VON DER LEYEN

                     (1)

                        SL L 174, 1.7.2011., str. 88.

                     (2)

                        SL L 396, 30.12.2006., str. 1.

                     (3)

                        Popis je dostupan na:
                  https://ec.europa.eu/environment/topics/waste-and-recycling/rohs-directive/implementation-rohs-directive_hr
                  .

                     (4)

                        Dostupno na
                  https://rohs.exemptions.oeko.info/fileadmin/user_upload/RoHS_pack_13/Annex_1g/1g LE_RoHS_Exemption_Req_Final.pdf
                  .

                     (5)

                        Završno izvješće o studiji dostupno je na:
                  https://op.europa.eu/hr/publication-detail/-/publication/4ae54b9e-e070-11e8-b690-01aa75ed71a1
                  .

                     (6)

                        Popis potrebnih administrativnih koraka dostupan je na
                  internetskoj stranici Komisije
                  . U Međuinstitucijskom registru delegiranih akata na adresi
                  https://webgate.ec.europa.eu/regdel/#/home
                   može se vidjeti u kojoj se fazi postupka nalaze nacrti delegiranih akata.

                     (7)

                        Proizvodi obuhvaćeni područjem primjene uređeni su i Uredbom Komisije (EU) 2019/2020 od 1. listopada 2019. o utvrđivanju zahtjeva za ekološki dizajn za izvore svjetlosti i zasebne predspojne naprave, što se primjenjuje od 1. rujna 2021. Za razliku od Direktive 2011/65/EU, zakonodavstvom o ekološkom dizajnu ne ograničavaju se tvari u proizvodima, već se utvrđuju zahtjevi za energetsku učinkovitost koje treba poštovati kako bi se proizvodi mogli staviti na tržište. Kompaktne fluorescentne žarulje (CFL) s integriranim predspojnim napravama (CFLi) neće se de facto stavljati na tržište od 1. rujna 2021. zbog neusklađenosti s tim zahtjevima za energetsku učinkovitost. U Uredbi Komisije (EU) 2019/2020 sadržaj žive smatra se važnim ekološkim aspektom u životnom ciklusu izvora svjetlosti, ali navodi se da je uporaba opasnih tvari, uključujući živu u izvorima svjetlosti, uređena Direktivom 2011/65/EU.

                     (8)

                        SL L 174, 1.7.2011., str. 88.

                     (9)

                        Delegirana direktiva Komisije 2014/14/EU od 18. listopada 2013. o izmjeni, za potrebe prilagođivanja tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za 3,5 mg žive po žarulji u kompaktnim fluorescentnim žaruljama s jednim podnoškom, za opće primjene osvjetljenja < 30 W, sa životnim vijekom jednakim ili duljim od 20 000 h (SL L 4, 9.1.2014., str. 71.).

                     (10)

                        CFL žarulje s integriranim predspojnim napravama (CFLi) obuhvaćene su unosom „Ostali obuhvaćeni izvori svjetlosti koji nisu prethodno navedeni” u tablici 1. Priloga II. Uredbi Komisije (EU) 2019/2020 od 1. rujna 2021.

                     (11)

                        Kako je navedeno u uvodnim izjavama 9. i 10. Uredbe Komisije (EU) 2019/2020, u toj uredbi nije potrebno utvrditi posebne zahtjeve za ekološki dizajn o sadržaju žive.

    ---documentbreak---

               PRILOG

               U Prilogu III. Direktivi 2011/65/EU unos 1(g) zamjenjuje se sljedećim:

                        Izuzeće

                        Područje primjene i razdoblja primjenjivosti

                        „1(g)

                        Za opće primjene osvjetljenja < 30 W, sa životnim vijekom jednakim ili duljim od 20 000 h: 3,5 mg

                        Istječe [Ured za publikacije: 18 mjeseci nakon objave Delegirane direktive u Službenom listu]”


title: DELEGIRANA DIREKTIVA KOMISIJE (EU) .../ o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za uporabu žive u drugim žaruljama s izbijanjem za posebne primjene

text:
               OBRAZLOŽENJE

               1.KONTEKST DELEGIRANOG AKTA

               Ovom Delegiranom direktivom Komisije izmjenjuje se, u svrhu prilagodbe tehničkom i znanstvenom napretku, Prilog III. Direktivi 2011/65/EU Europskog parlamenta i Vijeća o ograničenju uporabe određenih opasnih tvari u električnoj i elektroničkoj opremi (preinačeno)
                  1
                (Direktiva RoHS). Izmjena se odnosi na izuzeće, trenutačno 4(f), za određene primjene koje sadržavaju živu u drugim žaruljama s izbijanjem za posebne primjene.

               Direktivom RoHS ograničava se uporaba određenih opasnih tvari u električnoj i elektroničkoj opremi (EEO), kako je navedeno u članku 4. Trenutačno je u Prilogu II. Direktivi RoHS navedeno deset ograničenih tvari: olovo, živa, kadmij, šesterovalentni krom, polibromirani bifenili (PBB), polibromirani difenileteri (PBDE), di(2‑etilheksil) ftalat (DEHP), benzil butil ftalat (BBP), dibutil ftalat (DBP) i diizobutil ftalat (DIBP). U prilozima III. i IV. navode se materijali i komponente EEO-a za posebne primjene koje su izuzete iz ograničenja za tvari iz članka 4. stavka 1.

               Člankom 5. Direktive propisuje se prilagodba priloga III. i IV. znanstvenom i tehničkom napretku, što može obuhvaćati odobrenje, obnavljanje ili opoziv izuzeća. U skladu s člankom 5. stavkom 1. točkom (a), izuzeća treba uvrstiti u priloge III. i IV. samo ako se time ne narušava zaštita okoliša i zdravlja predviđena Uredbom (EZ) br. 1907/2006 (REACH)
                  2
                i samo ako ispunjavaju bilo koji od sljedećih uvjeta: i. eliminacija ili zamjena tvari putem izmjena u dizajnu ili materijalima ili komponentama za koje nije potreban ni jedan od materijala ili tvari navedenih u Prilogu II. nije izvediva iz znanstvenih ili tehničkih razloga, ii. pouzdanost zamjenskih tvari nije osigurana, iii. postoji vjerojatnost da ukupno negativno djelovanje na okoliš, zdravlje i sigurnost potrošača uzrokovano zamjenom prevlada ukupne koristi od te zamjene za okoliš, zdravlje i sigurnost potrošača.

               Pri donošenju odluka o izuzećima i njihovu trajanju u obzir se također moraju uzeti raspoloživost zamjenskih tvari i socioekonomski utjecaj zamjene. Pri donošenju odluka o trajanju izuzeća mora se uzeti u obzir svaki potencijalni učinak na inovacije. Kad je to relevantno, mora se uzeti u obzir ukupan učinak izuzeća tijekom cijelog životnog ciklusa proizvoda.

               Člankom 5. stavkom 1. točkom (a) propisuje se i da Komisija mora donijeti pojedinačne delegirane akte da bi se u popise u prilozima III. i IV. uvrstili materijali i komponente EEO-a za posebne primjene. U članku 5. stavku 3. i Prilogu V. opisuje se postupak za podnošenje zahtjeva povezanih s izuzećem.

               2.SAVJETOVANJA PRIJE DONOŠENJA AKTA

               Komisija je od gospodarskih subjekata primila zahtjeve
                  3
                za odobrenje ili obnavljanje izuzeća u skladu s člankom 5. stavkom 3. Direktive RoHS i Prilogom V. toj direktivi.

               Postojećim izuzećem 4(f) iz Priloga III. dopušta se uporaba žive u drugim žaruljama s izbijanjem za posebne primjene koje nisu posebno spomenute u tom prilogu.

               Komisija je u siječnju 2015. primila tri zahtjeva za obnavljanje tog izuzeća. Jedan podnositelj zahtjeva tvrdio je da zamjena žive u žaruljama obuhvaćenima tim izuzećem nije izvediva zbog znanstvenih i tehničkih razloga
                  4
               , a druga dva podnositelja usredotočila su se u svojim zahtjevima na posebne primjene, kao što su žarulje s izbijanjem jakog intenziteta
                  5
                i žarulje koje se upotrebljavaju za stvrdnjavanje/polimerizaciju i dezinfekciju
                  6
               , zbog istih razloga znanstvene i tehničke neizvedivosti. U skladu sa zahtjevima Direktive RoHS (članak 5. stavak 5. drugi podstavak) izuzeće ostaje valjano sve dok Komisija ne donese odluku o zahtjevu za obnavljanje.

               Kako bi ocijenila zahtjev za obnavljanje tog izuzeća, Komisija je u lipnju 2015. pokrenula studiju
                  7
               , zaključenu 2016., radi provedbe potrebne tehničke i znanstvene procjene, uključujući osmotjedno internetsko savjetovanje s dionicima
                  8
               . Osim te studije, u kojoj su procijenjeni opsežni tehnički i znanstveni podaci i primljeni odgovori, kako je dokumentirano u izvješću o studiji, Komisija je 2019.
                  9
                provela ažuriranje studije iz 2016. usmjereno na socioekonomsku procjenu i dostupnost zamjenskih tvari povezanih s tim i drugim izuzećima. Objavljeno je završno izvješće o studiji
                  10
               , a dionici su obaviješteni.

               Komisija se na sastancima stručnjaka održanima 1. rujna 2016., 29. listopada 2018. i 21. listopada 2019. savjetovala sa stručnom skupinom država članica za delegirane akte u skladu s Direktivom RoHS kako bi prikupila stajališta država članica o prijedlozima u skladu sa zaključcima ocjenjivanja. Poduzela je sve potrebne postupovne korake u vezi s izuzećima od ograničenja tvari u skladu s člankom 5. stavcima od 3. do 7. Direktive RoHS
                  11
               . Vijeće i Europski parlament obaviješteni su o svim poduzetim radnjama.

               U popratnoj studiji istaknuto je sljedeće:

               ·izuzećem je obuhvaćen širok raspon primjena kao što je više vrsta ultraljubičastih žarulja (npr. žarulje za stvrdnjavanje, žarulje koje se upotrebljavaju u fotokemiji, razvoj polimera), žarulje za projektore, žarulje za hortikulturu itd.,

               ·smatra se da su zamjenske tvari koje ne sadržavaju živu dostupne na razini sustava (za uporabu u novim svjetiljkama sa svjetlećim diodama (LED)), ali takve zamjenske tvari imaju razna ograničenja i ne mogu se upotrebljavati u brojnim vrstama postojećih žarulja s izbijanjem za posebne primjene (zamjena sastavnih dijelova),

               ·zamjena žive u predmetnim primjenama trenutačno je tehnički neizvediva te bi trenutačno izuzeće trebalo obnoviti. Međutim, kad je to moguće, primjene bi trebalo dodatno precizirati. Za dio izuzeća već je moguće detaljnije odrediti primjene u kojima se živa ne može zamijeniti. Na njih bi se trebalo primjenjivati maksimalno razdoblje valjanosti izuzeća. Prethodna formulacija izuzeća za „druge žarulje s izbijanjem za posebne primjene koje nisu posebno spomenute” još je uvijek potrebna za primjene koje nisu obuhvaćene posebnom formulacijom, ali bi za njih izuzeće trebalo produljiti na razdoblje kraće od maksimalnih pet godina s obzirom na izglede povezane s ograničavanjem izuzeća u budućnosti,

               ·zaključno, u znanstvenim i tehničkim procjenama, uključujući savjetovanja s dionicima, detaljno je navedeno da su kriteriji za izuzeće i dalje ispunjeni za izuzeće 4(f), kako je izmijenjeno, jer pouzdane zamjenske tvari još nisu dostupne. Rezultati ocjenjivanja pokazali su i da se obnavljanjem izuzeća ne bi narušila razina zaštite okoliša i zdravlja predviđena Uredbom REACH, u skladu s člankom 5. Direktive 2011/65/EU.

               U skladu sa Smjernicama za bolju regulativu nacrt delegirane direktive objavljen je na portalu za bolju regulativu na razdoblje od četiri tjedna tijekom kojeg se javnost mogla očitovati. Tijekom savjetovanja o nacrtu akta zaprimljeno je 36 primjedaba. Primjedbe su uzete u obzir i nacrt akta je stoga izmijenjen.

               3.PRAVNI ELEMENTI DELEGIRANOG AKTA

               Delegiranom direktivom obnavlja se izuzeće 4(f) iz Priloga III. Direktivi 2011/65/EU za uporabu žive u određenim primjenama.

               U procjeni Komisije na temelju popratnih studija i savjetovanja zaključeno je da zahtjev za izuzeće ispunjava barem jedan kriterij iz članka 5. stavka 1. točke (a) Direktive RoHS kojim se opravdava produljenje izuzeća: živa se ne može pouzdano zamijeniti u kategorijama žarulja obuhvaćenima tim izuzećem.

               Ukratko, ispunjeni su uvjeti za izuzeće, a unos o izuzeću 4(f) treba obnoviti. U procjeni je zaključeno da bi se, kako bi se izuzeće ograničilo s obzirom na izglede za zamjenu, trenutačni širi dio izuzeća trebao obnoviti na razdoblje kraće od tri godine (unos 4(f)-I).  Ako je moguće, i područje primjene izuzeća trebalo bi suziti na određene primjene kako slijedi:

               ·4(f)–II: Živa u visokotlačnim žaruljama sa živinom parom koje se upotrebljavaju u projektorima za koje je potrebna izlazna svjetlost ≥ 2000 lumena ANSI,

               ·4(f)–III: Živa u visokotlačnim žaruljama s natrijevom parom koje se upotrebljavaju za osvjetljenje u hortikulturi,

               ·4(f)–IV: Živa u žaruljama koje emitiraju svjetlost ultraljubičastog spektra.

               Sužavanje područja primjene izuzeća tako je u skladu s pristupom izraženim u uvodnoj izjavi 19. Direktive RoHS da bi područje primjene i trajanje izuzeća trebalo ograničiti radi postizanja postupnog ukidanja opasnih tvari u EEO-u. Prema potrebi popis određenih primjena trebalo bi dodatno prilagoditi u budućnosti.

               Datumi isteka tog izuzeća utvrđeni su u skladu s člankom 5. stavkom 2. prvim podstavkom. Kako je zaključeno ocjenjivanjem, stanje razvoja zamjenskih tvari opravdava obnavljanje izuzeća na maksimalno razdoblje valjanosti od pet godina za posebne primjene. Za širi unos 4(f)-I za „druge žarulje s izbijanjem za posebne primjene koje nisu posebno spomenute”, razdoblje valjanosti trebalo bi vrijediti tri godine. Ne očekuje se da će razdoblja valjanosti izuzeća negativno utjecati na inovacije.

               Kako je propisano Direktivom 2011/65/EU te posebno kako bi se ispunili zahtjevi utvrđeni u njezinu članku 5. stavku 1. točki (a), pravni instrument je delegirana direktiva.

               Cilj je Delegirane direktive doprinijeti zaštiti zdravlja ljudi i okoliša te uskladiti odredbe za funkcioniranje unutarnjeg tržišta u području električne i elektroničke opreme dopuštanjem uporabe inače zabranjenih tvari za posebne primjene u skladu s odredbama i pod uvjetima Direktive RoHS te postupkom za prilagodbu priloga III. i IV. znanstvenom i tehničkom napretku.

               Delegirana direktiva ne utječe na proračun EU-a.

               DELEGIRANA DIREKTIVA KOMISIJE (EU) .../…

               оd 13.12.2021.

               o izmjeni, u svrhu prilagodbe znanstvenom i tehničkom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za uporabu žive u drugim žaruljama s izbijanjem za posebne primjene

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi
                  12
               , a posebno njezin članak 5. stavak 1. točku (a),

               budući da:

               (1)Direktivom 2011/65/EU propisuje se da države članice moraju osigurati da električna i elektronička oprema stavljena na tržište ne sadržava opasne tvari navedene u Prilogu II. toj direktivi. To se ograničenje ne primjenjuje na određene izuzete primjene navedene u Prilogu III. toj direktivi.

               (2)Kategorije električne i elektroničke opreme na koje se primjenjuje Direktiva 2011/65/EU navedene su u Prilogu I. toj direktivi.

               (3)Živa je ograničena tvar navedena u Prilogu II. Direktivi 2011/65/EU.

               (4)Odlukom 2010/571/EU
                  13
                Komisija je, među ostalim, odobrila izuzeće za uporabu žive u drugim žaruljama s izbijanjem za posebne primjene koje nisu posebno spomenute („izuzeće”), koje je trenutačno navedeno kao izuzeće 4(f) u Prilogu III. Direktivi 2011/65/EU. Izuzeće je trebalo isteći 21. srpnja 2016., u skladu s člankom 5. stavkom 2. drugim podstavkom točkom (a) te direktive.

               (5)Funkcija žive u plinskim žaruljama s izbijanjem za posebne primjene povezana je s postupkom generiranja svjetlosti za pretvaranje električne energije u svjetlost.

               (6)Komisija je 15. siječnja 2015. primila nekoliko zahtjeva za obnavljanje izuzeća („zahtjevi za obnavljanje”), to jest u roku iz članka 5. stavka 5. Direktive 2011/65/EU. U skladu s člankom 5. stavkom 5. Direktive 2011/65/EU izuzeće ostaje valjano do donošenja odluke o zahtjevu za obnavljanje.

               (7)U ocjenjivanju zahtjevâ za obnavljanje, pri kojem su u obzir uzeti dostupnost zamjenskih tvari i socioekonomski učinak zamjene, zaključeno je da zamjena ili uklanjanje žive u primjenama na koje se odnosi izuzeće trenutačno nisu tehnički izvedivi. S obzirom na izglede da bi se zamjenom moglo ograničiti izuzeće u budućnosti, primjereno je odobriti obnavljanje izuzeća samo na razdoblje od tri godine. U ocjenjivanju je zaključeno i da je moguće dodatno definirati primjene koje su primjerene za obnavljanje izuzeća u skladu s kriterijima utvrđenima u članku 5. stavku 1. točki (a) Direktive 2011/65/EU zbog posebne funkcionalnosti i područja primjene; misli se na visokotlačne žarulje sa živinom parom koje se upotrebljavaju u projektorima, žarulje koje se upotrebljavaju za osvjetljenje u hortikulturi i žarulje koje emitiraju svjetlost ultraljubičastog spektra. Za te bi posebne primjene izuzeće trebalo obnoviti na maksimalno razdoblje od pet godina. U skladu s člankom 5. stavkom 7. Direktive 2011/65/EU u okviru ocjenjivanja provedena su savjetovanja s dionicima. Primjedbe primljene tijekom tih savjetovanja objavljene su na posebnoj internetskoj stranici.

               (8)Izuzeće je u skladu s Uredbom (EZ) br. 1907/2006 Europskog parlamenta i Vijeća
                  14
                i stoga se njime ne narušava zaštita okoliša i zdravlja koja je njome predviđena.

               (9)Imajući na umu rezultate stalnih nastojanja da se pronađu pouzdane zamjene, razdoblje trajanja izuzeća ne bi trebalo negativno utjecati na inovacije.

               (10)Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

               Članak 1.

               Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

               Članak 2.

               (1)Države članice najkasnije do [posljednjeg dana šestog mjeseca nakon datuma stupanja na snagu ove Direktive] donose i objavljuju zakone i druge propise koji su potrebni radi usklađivanja s ovom Direktivom. One Komisiji odmah dostavljaju tekst tih odredaba.

               One te odredbe primjenjuju od [posljednjeg dana šestog mjeseca nakon datuma stupanja na snagu ove Direktive + 1 dan].

               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               (2)Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               Članak 3.

               Ova Direktiva stupa na snagu dvadesetog dana od dana objave u Službenom listu Europske unije.

               Članak 4.

               Ova je Direktiva upućena državama članicama.

               Sastavljeno u Bruxellesu 13.12.2021.

                     Za Komisiju

                     Predsjednica
                     Ursula VON DER LEYEN

                     (1)

                        SL L 174, 1.7.2011., str. 88.

                     (2)

                        SL L 396, 30.12.2006., str. 1.

                     (3)

                        Popis je dostupan na:
                  https://ec.europa.eu/environment/topics/waste-and-recycling/rohs-directive/implementation-rohs-directive_hr
                  .

                     (4)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/Lighting_
                  Europe /4f_LE_RoHS_Exemption_Req_Final.pdf
                  .

                     (5)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/Vske/4f_201412-09_RoHS_Application_VskE.pdf
                   .

                     (6)

                  https://rohs.exemptions.oeko.info/fileadmin/user_upload/RoHS_Pack_9/Exemption_4_f_/VDMA/4f_VDM A_excempt_req_4f_RoHS_16Jan14.pdf
                  .

                     (7)

                        Završno izvješće o studiji dostupno je na
                  https://op.europa.eu/hr/publication-detail/-/publication/a3fdcc8c-4273-11e6-af30-01aa75ed71a1
                  .

                     (8)

                        Razdoblje savjetovanja: od 21. kolovoza 2015. do 16. listopada 2015.,
                  https://rohs.exemptions.oeko.info
                  .

                     (9)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_SEA_
                  20190729_Final.pdf

                     (10)

                     https://ec.europa.eu/environment/topics/waste-and-recycling/rohs-directive/implementation-rohs-directive_hr
                     .

                     (11)

                        Popis potrebnih administrativnih koraka dostupan je na
                  internetskoj stranici Komisije
                  . U Međuinstitucijskom registru delegiranih akata na adresi
                  https://webgate.ec.europa.eu/regdel/#/home
                   može se vidjeti u kojoj se fazi postupka nalaze nacrti delegiranih akata.

                     (12)

                        SL L 174, 1.7.2011., str. 88.

                     (13)

                        Odluka Komisije 2010/571/EU od 24. rujna 2010. o izmjeni, u svrhu prilagodbe znanstvenom i tehničkom napretku, Priloga Direktivi 2002/95/EZ Europskog parlamenta i Vijeća u pogledu izuzeća za primjene koje sadržavaju olovo, živu, kadmij, šesterovalentni krom, polibromirane bifenile ili polibromirane difeniletere (SL L 251, 25.9.2010., str. 28.).

                     (14)

                        Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

    ---documentbreak---

               PRILOG

               U Prilogu III. Direktivi 2011/65/EU unos 4(f) zamjenjuje se sljedećim:

                        Izuzeće

                        Područje primjene i razdoblja primjenjivosti

                        „4(f)-I

                        Živa u drugim žaruljama s izbijanjem za posebne primjene koje u ovom Prilogu nisu posebno spomenute

                        Istječe [Ured za publikacije: tri godine nakon objave Delegirane direktive u Službenom listu]

                        4(f)-II

                        Živa u visokotlačnim žaruljama sa živinom parom koje se upotrebljavaju u projektorima za koje je potrebna izlazna svjetlost ≥ 2000 lumena ANSI

                        Istječe [Ured za publikacije: pet godina nakon objave Delegirane direktive u Službenom listu]

                        4(f)-III

                        Živa u visokotlačnim žaruljama s natrijevom parom koje se upotrebljavaju za osvjetljenje u hortikulturi

                        Istječe [Ured za publikacije: pet godina nakon objave Delegirane direktive u Službenom listu]

                        4(f)-IV

                        Živa u žaruljama koje emitiraju svjetlost ultraljubičastog spektra

                        Istječe [Ured za publikacije: pet godina nakon objave Delegirane direktive u Službenom listu]”


title: DELEGIRANA DIREKTIVA KOMISIJE (EU) .../ o izmjeni, u svrhu prilagodbe tehničkom i znanstvenom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za uporabu žive u (kompaktnim) fluorescentnim žaruljama s jednim podnoškom za posebne primjene

text:
               OBRAZLOŽENJE

               1.KONTEKST DELEGIRANOG AKTA

               Ovom Delegiranom direktivom Komisije izmjenjuje se, u svrhu prilagodbe tehničkom i znanstvenom napretku, Prilog III. Direktivi 2011/65/EU Europskog parlamenta i Vijeća o ograničenju uporabe određenih opasnih tvari u električnoj i elektroničkoj opremi (preinačeno)
                  1
                (Direktiva RoHS). Izmjena se odnosi na izuzeće za određene primjene koje sadržavaju živu u (kompaktnim) fluorescentnim žaruljama s jednim podnoškom za posebne primjene.

               Direktivom RoHS ograničava se uporaba određenih opasnih tvari u električnoj i elektroničkoj opremi (EEO), kako je navedeno u članku 4. Trenutačno je u Prilogu II. Direktivi navedeno deset ograničenih tvari: olovo, živa, kadmij, šesterovalentni krom, polibromirani bifenili (PBB), polibromirani difenileteri (PBDE), di(2‑etilheksil) ftalat (DEHP), benzil butil ftalat (BBP), dibutil ftalat (DBP) i diizobutil ftalat (DIBP). U prilozima III. i IV. navode se materijali i komponente EEO-a za posebne primjene koje su izuzete iz ograničenja za tvari iz članka 4. stavka 1.

               Člankom 5. Direktive propisuje se prilagodba priloga III. i IV. znanstvenom i tehničkom napretku, što može obuhvaćati odobrenje, obnavljanje i opoziv izuzeća.

               U skladu s člankom 5. stavkom 1. točkom (a), izuzeća treba uvrstiti u priloge III. i IV. samo ako se time ne narušava zaštita okoliša i zdravlja predviđena Uredbom (EZ) br. 1907/2006 (REACH)
                  2
                i samo ako ispunjavaju bilo koji od sljedećih uvjeta: i. eliminacija ili zamjena tvari putem izmjena u dizajnu ili materijalima ili komponentama za koje nije potreban ni jedan od materijala ili tvari navedenih u Prilogu II. nije izvediva iz znanstvenih ili tehničkih razloga, ii. pouzdanost zamjenskih tvari nije osigurana, iii. postoji vjerojatnost da ukupno negativno djelovanje na okoliš, zdravlje i sigurnost potrošača uzrokovano zamjenom prevlada ukupne koristi od te zamjene za okoliš, zdravlje i sigurnost potrošača.

               Pri donošenju odluka o izuzećima i njihovu trajanju u obzir se također moraju uzeti raspoloživost zamjenskih tvari i socioekonomski utjecaj zamjene. Pri donošenju odluka o trajanju izuzeća u obzir se također mora uzeti svaki potencijalni učinak na inovacije. Kad je to relevantno, mora se uzeti u obzir ukupan učinak izuzeća tijekom cijelog životnog ciklusa proizvoda.

               Člankom 5. stavkom 1. točkom (a) propisuje se i da Komisija mora donijeti pojedinačne delegirane akte da bi se u popise u prilozima III. i IV. uvrstili materijali i komponente EEO-a za posebne primjene. U članku 5. stavku 3. i Prilogu V. opisuje se postupak za podnošenje zahtjeva povezanih s izuzećem.

               2.SAVJETOVANJA PRIJE DONOŠENJA AKTA

               Komisija je od gospodarskih subjekata primila zahtjeve
                  3
                za odobrenje ili obnavljanje izuzeća u skladu s člankom 5. stavkom 3. Direktive RoHS i Prilogom V. toj direktivi.

               Postojećim izuzećem 1(f) iz Priloga III. dopušta se uporaba žive u (kompaktnim) fluorescentnim žaruljama s jednim podnoškom koja ne premašuje sljedeće vrijednosti (po plinom punjenoj cijevi): za posebne primjene: 5 mg.

               Komisija je primila dva zahtjeva za obnavljanje tog izuzeća u prosincu 2014. i siječnju 2015. Jedan zahtjev obnovljen je s dodatnim informacijama u unosima u siječnju 2020. Podnositelji zahtjeva u biti su tvrdili da zamjenske tvari za primjene obuhvaćene tim izuzećem nisu dostupne te su objasnili da daljnje smanjenje praga za živu određenog izuzećem nije izvedivo
                  4
               . U skladu sa zahtjevima Direktive RoHS (članak 5. stavak 5. drugi podstavak) izuzeće ostaje valjano sve dok Komisija ne donese odluku o zahtjevu za obnavljanje.

               Kako bi ocijenila zahtjeve za obnavljanje tog izuzeća, Komisija je u lipnju 2015. pokrenula studiju
                  5
               , zaključenu 2016., radi provedbe potrebne tehničke i znanstvene procjene, uključujući osmotjedno internetsko savjetovanje s dionicima
                  6
               . Osim te studije, u kojoj su procijenjeni opsežni tehnički i znanstveni podaci i primljeni odgovori, kako je dokumentirano u izvješću o studiji, Komisija je provela dvije dopunske studije/ažuriranja, uz sudjelovanje dionika. Studija objavljena 2019.
                  7
                bila je usmjerena na socioekonomsku procjenu i dostupnost zamjenskih tvari, a ažuriranje na temelju najnovijih brojki i modela provedeno je 2020.
                  8
                Objavljena su završna izvješća o studiji i ažuriranju socioekonomske procjene
                  9
               , a dionici su obaviješteni.

               Komisija se na sastancima stručnjaka održanima 1. rujna 2016., 29. listopada 2018. i 21. listopada 2019. savjetovala sa stručnom skupinom država članica za delegirane akte u skladu s Direktivom RoHS kako bi prikupila stajališta država članica o predviđenom tijeku djelovanja u skladu sa zaključcima ocjenjivanja. Poduzela je sve potrebne postupovne korake u vezi s izuzećima od ograničenja tvari u skladu s člankom 5. stavcima od 3. do 7.
                  10
                Vijeće i Europski parlament obaviješteni su o svim aktivnostima.

               U popratnoj studiji istaknuto je sljedeće:

               ·zbog posebnog dizajna, materijala i proizvodnog procesa, kompaktne fluorescentne žarulje (CFL) za posebne primjene obuhvaćaju vrlo širok raspon žarulja s raznim značajkama,

               ·za CFL žarulje za posebne primjene namijenjene emitiranju svjetlosti ultraljubičastog spektra postoji dovoljno informacija da je zamjena žive u predmetnim primjenama tehnički neizvediva, stoga je u studiji preporučeno obnavljanje izuzeća na maksimalno razdoblje od dodatnih pet godina,

               ·za druge CFL žarulje za posebne primjene, za koje nema informacija o zamjeni žive u širokom rasponu predmetnih primjena, izuzeće bi trebalo produljiti za tri godine kako bi se omogućilo pripremanje detaljnijih informacija kojima bi se opravdalo izuzeće za druge vrste žarulja za koje se smatra da su obuhvaćene pojmom „posebne primjene”, ako bude novih zahtjeva za obnavljanje.

               Zaključno, u znanstvenim i tehničkim procjenama, uključujući savjetovanja s dionicima, detaljno je navedeno da su kriteriji za izuzeće i dalje ispunjeni za izuzeće 1(f) jer pouzdane zamjenske tvari još nisu dostupne. Rezultati ocjenjivanja pokazuju i da se posebnim izuzećem ne bi narušila zaštita okoliša i zdravlja predviđena Uredbom REACH, u skladu s člankom 5. Direktive 2011/65/EU.

               U skladu sa Smjernicama za bolju regulativu nacrt delegirane direktive objavljen je na portalu za bolju regulativu na razdoblje od četiri tjedna tijekom kojeg se javnost mogla očitovati. Tijekom savjetovanja o nacrtu akta zaprimljene su dvije primjedbe. Primjedbe su uzete u obzir, ali procijenjeno je da nije potrebno izmijeniti nacrt.

               3.PRAVNI ELEMENTI DELEGIRANOG AKTA

               Delegiranom direktivom obnavlja se izuzeće 1(f) iz Priloga III. Direktivi 2011/65/EU za uporabu žive u određenim primjenama.

               U procjeni Komisije na temelju popratnih studija i savjetovanja zaključeno je da zahtjev za izuzeće ispunjava barem jedan kriterij iz članka 5. stavka 1. točke (a) Direktive RoHS kojim se opravdava produljenje izuzeća: živa se ne može pouzdano zamijeniti u kategorijama žarulja obuhvaćenima tim izuzećem.

               Ukratko, uvjeti za izuzeće su ispunjeni i unos o izuzeću 1(f) treba obnoviti. U procjeni je zaključeno i da bi s jedne strane područje primjene izuzeća trebalo suziti na detaljnije određene primjene, a da se s druge strane trajanje trenutačnog široko definiranog izuzeća može skratiti kako slijedi:

               I.na pet godina za žarulje za posebne primjene namijenjene emitiranju svjetlosti ultraljubičastog spektra, s obzirom na to da trenutačno nisu dostupne pouzdane alternative;

               II.na tri godine za sve ostale žarulje za posebne primjene kako bi se industriji omogućilo da pripremi detaljne informacije kojima bi se opravdalo zadržavanje izuzećâ za posebne kategorije žarulja za posebne primjene.

               Datumi isteka tog izuzeća utvrđeni su u skladu s člankom 5. stavkom 2. prvim podstavkom. Ne očekuje se da će razdoblja valjanosti izuzeća negativno utjecati na inovacije.

               Kako je propisano Direktivom 2011/65/EU te posebno kako bi se ispunili zahtjevi utvrđeni u njezinu članku 5. stavku 1. točki (a), pravni instrument je delegirana direktiva.

               Cilj je Delegirane direktive doprinijeti zaštiti zdravlja ljudi i okoliša te uskladiti odredbe za funkcioniranje unutarnjeg tržišta u području električne i elektroničke opreme dopuštanjem uporabe inače zabranjenih tvari za posebne primjene u skladu s odredbama i pod uvjetima Direktive RoHS te postupkom za prilagodbu priloga III. i IV. znanstvenom i tehničkom napretku.

               Delegirana direktiva ne utječe na proračun EU-a.

               DELEGIRANA DIREKTIVA KOMISIJE (EU) .../…

               оd 13.12.2021.

               o izmjeni, u svrhu prilagodbe tehničkom i znanstvenom napretku, Priloga III. Direktivi 2011/65/EU Europskog parlamenta i Vijeća u pogledu izuzeća za uporabu žive u (kompaktnim) fluorescentnim žaruljama s jednim podnoškom za posebne primjene

               (Tekst značajan za EGP)

               EUROPSKA KOMISIJA,

               uzimajući u obzir Ugovor o funkcioniranju Europske unije,

               uzimajući u obzir Direktivu 2011/65/EU Europskog parlamenta i Vijeća od 8. lipnja 2011. o ograničenju uporabe određenih opasnih tvari u električnoj i elektroničkoj opremi
                  11
               , a posebno njezin članak 5. stavak 1. točku (a),

               budući da:

               (1)Direktivom 2011/65/EU propisuje se da države članice moraju osigurati da električna i elektronička oprema (EEO) stavljena na tržište ne sadržava opasne tvari navedene u Prilogu II. toj direktivi. To se ograničenje ne primjenjuje na izuzete primjene navedene u Prilogu III. toj direktivi.

               (2)Kategorije električne i elektroničke opreme na koje se primjenjuje Direktiva 2011/65/EU navedene su u Prilogu I. toj direktivi.

               (3)Živa je ograničena tvar navedena u Prilogu II. Direktivi 2011/65/EU.

               (4)Odlukom 2010/571/EU
                  12
                Komisija je, među ostalim, odobrila izuzeće za uporabu žive u (kompaktnim) fluorescentnim žaruljama s jednim podnoškom za posebne primjene („izuzeće”), koje je trenutačno navedeno kao izuzeće 1(f) u Prilogu III. Direktivi 2011/65/EU. Izuzeće je trebalo isteći 21. srpnja 2016., u skladu s člankom 5. stavkom 2. drugim podstavkom točkom (a) te direktive.

               (5)Živa se koristi u (kompaktnim) fluorescentnim žaruljama s jednim podnoškom za posebne primjene za proizvodnju ultraljubičastog svjetla, koje se zatim pretvara u vidljivo svjetlo s pomoću fluorescentnog sloja na žarulji.

               (6)Komisija je 19. prosinca 2014. i 15. siječnja 2015. primila dva zahtjeva za obnavljanje izuzeća („zahtjevi za obnavljanje”), to jest u roku iz članka 5. stavka 5. Direktive 2011/65/EU, od kojih je jedan ažuriran obnovljenim zahtjevom 20. siječnja 2020. U skladu s člankom 5. stavkom 5. drugim podstavkom Direktive 2011/65/EU izuzeće ostaje valjano do donošenja odluke o zahtjevu za obnavljanje.

               (7)U ocjenjivanju zahtjevâ za obnavljanje, pri kojem su u obzir uzeti dostupnost zamjenskih tvari i socioekonomski učinak zamjene, zaključeno je da uklanjanje žive u predmetnim primjenama ili njezina zamjena tvari usporedive učinkovitosti trenutačno nisu tehnički izvedivi. U skladu s člankom 5. stavkom 7. Direktive 2011/65/EU u okviru ocjenjivanja provedena su savjetovanja s dionicima. Primjedbe primljene tijekom tih savjetovanja objavljene su na posebnoj internetskoj stranici.

               (8)Izuzeća od ograničenja za određene posebne materijale ili komponente trebala bi biti ograničena u njihovu području primjene i trajanju kako bi se postiglo postupno ukidanje opasnih tvari u EEO-u; u procjeni je zaključeno i da bi s jedne strane područje primjene izuzeća trebalo suziti na detaljnije utvrđene primjene, a da se s druge strane trajanje trenutačnog široko definiranog izuzeća može skratiti.

               (9)Izuzeće je u skladu s Uredbom (EZ) br. 1907/2006 Europskog parlamenta i Vijeća
                  13
                i stoga se njime ne narušava zaštita okoliša i zdravlja koja je njome predviđena.

               (10)Stoga je primjereno odobriti obnavljanje izuzeća na maksimalno razdoblje od pet godina, u skladu s člankom 5. stavkom 2. prvim podstavkom Direktive 2011/65/EU, za kompaktne fluorescentne žarulje (CFL) za posebne primjene namijenjene emitiranju svjetlosti ultraljubičastog spektra, s obzirom na to da trenutačno nisu dostupne pouzdane alternative. Za sve ostale vrste CFL žarulja koje spadaju u kategoriju CFL žarulja za posebne primjene, izuzeće bi trebalo obnoviti na tri godine kako bi se industriji omogućilo da pripremi detaljne informacije kojima bi se opravdalo zadržavanje tog izuzeća za određene posebne kategorije žarulja, u skladu s ciljem Direktive da se područje primjene i trajanje izuzeća trebaju ograničiti. Imajući na umu rezultate stalnih nastojanja da se pronađu pouzdane zamjene, razdoblje trajanja izuzeća ne bi trebalo negativno utjecati na inovacije.

               (11)Direktivu 2011/65/EU trebalo bi stoga na odgovarajući način izmijeniti,

               DONIJELA JE OVU DIREKTIVU:

               Članak 1.

               Prilog III. Direktivi 2011/65/EU mijenja se kako je utvrđeno u Prilogu ovoj Direktivi.

               Članak 2.

               1.Države članice najkasnije do [posljednjeg dana šestog mjeseca nakon datuma stupanja na snagu ove Direktive] donose i objavljuju zakone i druge propise koji su potrebni radi usklađivanja s ovom Direktivom. One Komisiji odmah dostavljaju tekst tih odredaba.

               One te odredbe primjenjuju od [posljednjeg dana šestog mjeseca nakon datuma stupanja na snagu ove Direktive + 1 dan].

               Kada države članice donose te odredbe, one sadržavaju upućivanje na ovu Direktivu ili se na nju upućuje prilikom njihove službene objave. Države članice određuju načine tog upućivanja.

               2.Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.

               Članak 3.

               Ova Direktiva stupa na snagu dvadesetog dana od dana objave u Službenom listu Europske unije.

               Članak 4.

               Ova je Direktiva upućena državama članicama.

               Sastavljeno u Bruxellesu 13.12.2021.

                     Za Komisiju

                     Predsjednica
                     Ursula VON DER LEYEN

                     (1)

                        SL L 174, 1.7.2011., str. 88.

                     (2)

                        SL L 396, 30.12.2006., str. 1.

                     (3)

                        Popis je dostupan na:
                  https://ec.europa.eu/environment/topics/waste-and-recycling/rohs-directive/implementation-rohs-directive_hr
                  .

                     (4)

                        https://rohs.exemptions.oeko.info/fileadmin/user_upload/RoHS_Pack_9/Exemption_1_f/Lighting_Europe/ 1f_LE_RoHS_Exemption_Req_Final.pdf and http://rohs.exemptions.oeko.info/fileadmin/user_upload/RoHS_Pack_9/Exemption_1_ae_/NARVA/01_02_a__2b3_4a.pdf

                     (5)

                        Završno izvješće o studiji dostupno je na
                  https://op.europa.eu/hr/publication-detail/-/publication/a3fdcc8c-4273-11e6-af30-01aa75ed71a1
                  .

                     (6)

                        Razdoblje savjetovanja: od 21. kolovoza 2015. do 16. listopada 2015.,
                  http://rohs.exemptions.oeko.info
                  .

                     (7)

                  https://rohs.exemptions.oeko.info/fileadmin/user_upload/reports/FWCW_RoHS_Lamps_
                  SEA_20190729_Final.pdf

                     (8)

                     https://op.europa.eu/en/publication-detail/-/publication/f44f2383-dd0a-11ea-adf7-01aa75ed71a1/language-en/format-PDF/source-146144383

                  , s početkom na stranici br. 92.

                     (9)

                     https://ec.europa.eu/environment/topics/waste-and-recycling/rohs-directive/implementation-rohs-directive_hr
                     .

                     (10)

                        Popis potrebnih administrativnih koraka dostupan je na
                  internetskoj stranici Komisije
                  . U Međuinstitucijskom registru delegiranih akata na adresi
                  https://webgate.ec.europa.eu/regdel/#/home
                   može se vidjeti u kojoj se fazi postupka nalaze nacrti delegiranih akata.

                     (11)

                        SL L 174, 1.7.2011., str. 88.

                     (12)

                        Odluka Komisije 2010/571/EU od 24. rujna 2010. o izmjeni, u svrhu prilagodbe znanstvenom i tehničkom napretku, Priloga Direktivi 2002/95/EZ Europskog parlamenta i Vijeća u pogledu izuzeća za primjene koje sadržavaju olovo, živu, kadmij, šesterovalentni krom, polibromirane bifenile ili polibromirane difeniletere (SL L 251, 25.9.2010., str. 28.).

                     (13)

                        Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

    ---documentbreak---

               PRILOG

               U Prilogu III. Direktivi 2011/65/EU unos 1(f) zamjenjuje se sljedećim:

                        Izuzeće

                        Područje primjene i razdoblja primjenjivosti

                        „1

                        Živa u (kompaktnim) fluorescentnim žaruljama s jednim podnoškom, koja (po cijevi ispunjenoj plinom) ne premašuje:

                        1(f)-I

                        Za žarulje namijenjene emitiranju prvenstveno svjetlosti ultraljubičastog spektra: 5 mg

                        Istječe [Ured za publikacije: pet godina nakon objave Delegirane direktive u Službenom listu]

                        1(f)-II

                        Za posebne primjene: 5 mg

                        Istječe [Ured za publikacije: tri godine nakon objave Delegirane direktive u Službenom listu]”